
	ŠIAULIŲ RAJONO SAVIVALDYBĖS ADMINISTRACIJOS
DIREKTORIUS

	

	ĮSAKYMAS

	DĖL ŠIAULIŲ RAJONO KOREGUOTO SUSISIEKIMO SISTEMOS SPECIALIOJO PLANO KEITIMO ORGANIZAVIMO, PLANAVIMO TIKSLŲ IR PLANAVIMO DARBŲ PROGRAMOS PATVIRTINIMO


	2025 m. lapkričio         d. Nr. A-
Šiauliai



[bookmark: _Hlk212648656]Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 dalimi, Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 „Dėl Susisiekimo komunikacijų inžinerinės infrastruktūros vystymo planų rengimo taisyklių patvirtinimo“ 7.2 papunkčiu ir Šiaulių rajono savivaldybės tarybos 2025 m. spalio 14 d. sprendimu Nr. T-246 „Dėl pritarimo keisti koreguotą susisiekimo sistemos specialųjį planą Šiaulių rajone“:
1. Organizuoju Šiaulių rajono koreguoto susisiekimo sistemos specialiojo plano, patvirtinto Šiaulių rajono savivaldybės tarybos 2019 m. kovo 26 d.  sprendimu Nr. T-90 „Dėl Šiaulių rajono koreguoto susisiekimo sistemos specialiojo plano patvirtinimo“, keitimą (toliau – Specialusis planas). Specialiojo plano keitimo tikslai: 
1.1. užtikrinti darnią susisiekimo komunikacijų ir jų infrastruktūros plėtrą savivaldybės teritorijoje ir rezervuoti teritorijas šiai plėtrai, nustatant ar pakeičiant planuojamos teritorijos naudojimo ir tvarkymo režimą, apsaugos priemones ir kitus reikalavimus;
1.2. pakoreguoti gatves, kurios patenka į privačius sklypus, pažymėti naujas perspektyvines gatves, patikslinti faktines kelių ribas; 
1.3. patikslinti Šiaulių kaimiškajai seniūnijai priklausančių ir prižiūrimų gatvių ir kelių skaičių, atsižvelgiant į tai, kad joje buvęs Žaliūkių kaimas atskirtas nuo Šiaulių rajono savivaldybės teritorijos ir prijungtas prie Šiaulių miesto savivaldybės teritorijos. 
2. T v i r t i n u Šiaulių rajono koreguoto susisiekimo sistemos specialiojo plano keitimo planavimo darbų programą (pridedama).
	3. Įpareigoju Architektūros ir paveldosaugos skyriaus vedėją atlikti šio įsakymo projekto viešinimą Susisiekimo komunikacijų inžinerinės infrastruktūros vystymo planų rengimo taisyklių 11 punkte nustatyta tvarka bei užtikrinti teritorijų planavimo proceso procedūrų vykdymą per TPDRIS. 
	Šis įsakymas gali būti skundžiamas per vieną mėnesį nuo gavimo dienos Lietuvos administracinių ginčų komisijos Šiaulių apygardos skyriui (Dvaro g. 81, Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Šiaulių rūmams (Dvaro g. 80, Šiauliai) Lietuvos Respublikos administracinių bylų teisenos įstatymo nustatyta tvarka.


Administracijos direktorius							Gipoldas Karklelis

